بعد الغضب الواسع اللي خلفو الارتفاع ديال ثمن المازوط وليصانص، انخفضت هاد الأثمنة بشكل تدريجي لما بين 50 و60 سنتيم فعدد من المدن والمناطق المغربية، فالوقت اللي مزال فيه بعض الشركات كتبيع بثمن طالع بزاف. وقال لحسن الداودي، الوزير المكلف بالحكامة، في تصريح لـ”كود”، أن الأغلبية ديال الشركات سيما لكبارين هبطو الاثمنة لـ60 سنتيم واستجابو لداكشي لي طلبات بيه الحكومة، مضيفا بالقول: “مشيت حتى لفاس ودرت زيارات بزاف ديال المحطات ودبا كولشي هبط والأغلبية دارو ستين سنتيم”. وعلاقة بهاد الموضوع، علمت “كود”، أن الوزير الداودي غادي يدير لقاء خلال الأيام القليلة المقبلة مع أصحاب المحطات، بعدما رفضت هاد المحطات تخفيض الثمن ديال المحروقات بدون مبرر حق. 
الثمن ديال المازوط بدا ينقص والوزير الداودي لـ”كود”: الأغلبية هبطو لـ60 سنتيم